
   MUNICIPIUL BRAD


      P R I M A R U L
 Nr. 15/11017/22.01.2026
R E F E R A T   DE   A P R O B A R E
privind aprobarea Documentației tehnico-economice și a Devizului general, faza DALI, pentru obiectivul de investiții ”AMENAJARE SPATII DE JOACĂ,
 SPORT ȘI RECREERE ÎN MUNICIPIUL BRAD”

Municipiul Brad a inițiat demersurile necesare pentru obținerea unei finanțări nerambursabile în cadrul Apelului de Selecție nr. 1/2025, aferent Intervenției L804 – Mediu și climă, în vederea reabilitării și modernizării locului de joacă din Parcul Central al municipiului Brad.

Investiția propusă are ca obiectiv principal reabilitarea și modernizarea locului de joacă prin amenajarea suprafeței acestuia, dotarea cu echipamente de joacă moderne, mobilier urban adecvat, realizarea iluminatului public, precum și împrejmuirea terenului cu elemente din lemn tratat, fixate pe o structură metalică vopsită electrostatic. 
Totodată, proiectul prevede realizarea lucrărilor de protecție a copacilor existenți în zona de intervenție, prin montarea unor grătare metalice la baza trunchiurilor.

În vederea depunerii cererii de finanțare, a fost contractată și elaborată Documentația tehnico-economică, faza DALI, de către S.C. D&A MAKE IT SIMPLE SRL, documentație care stabilește soluțiile tehnice și indicatorii economici necesari realizării investiției.

Valoarea totală a investiției este de 399.968,13 lei, la care se adaugă T.V.A. în valoare de 83.497,67 lei, rezultând o valoare totală de 78.733 euro + T.V.A., calculată la cursul de 5,08 lei/euro. Din această sumă, valoarea de 65.000 euro urmează să fie asigurată din Fondul European Agricol pentru Dezvoltare Rurală (FEADR), prin Intervenția L804 – Mediu și climă.



În contextul celor de mai sus și având în vedere oportunitatea atragerii de fonduri nerambursabile pentru dezvoltarea infrastructurii de agrement și recreere din municipiul Brad, am inițiat prezentul proiect de hotărâre prin care am propus aprobarea Documentației tehnico-economice și a Devizului general, faza DALI,  pentru obiectivul de investiții „AMENAJARE SPATII DE JOACĂ, SPORT ȘI RECREERE ÎN MUNICIPIUL BRAD” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Chidul Solicitantului privind Intervenția Mediu și Climă, L804, ale Hotărârii Guvernului nr. 1570/2022 privind stabilirea cadrului general de implementare a intervențiilor specifice dezvoltării rurale cuprinse în Planul Strategic PAC 2023-2027, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

